จงสรุปเรื่อง มะเร็งต่อมลูกหมาก ให้ทีค่ะ
‘มะเร็งต่อมลูกหมาก’ มะเร็งที่พบมากเป็นอันดับ 2 ในผู้ชาย

มะเร็งต่อมลูกหมาก (Prostate cancer) เป็นโรคมะเร็งของผู้ชายสูงอายุ มักพบในอายุ 60 ปีขึ้นไป ในทั่วโลกพบเป็นอันดับ 2 ของมะเร็งในผู้ชายทั้งหมด (อันดับ 1 คือมะเร็งปอด)

"มะเร็งต่อมลูกหมาก" เกิดจากสาเหตุใด
ปัจจุบันยังไม่ทราบสาเหตุแน่นอนของการเกิดมะเร็งชนิดนี้ แต่พบปัจจัยเสี่ยงที่น่าจะเกี่ยวข้องกับ
อายุ - ยิ่งอายุสูงขึ้นโอกาสเกิดมะเร็งต่อมลูกหมากยิ่งมากขึ้น
เชื้อชาติ - พบในคนแอฟริกันมากกว่าคนผิวขาว จะพบได้น้อยในคนเอเชีย แต่จากสถิติรายงานมะเร็งต่อมลูกหมากพบสูงขึ้นทั่วโลกแม้แต่ในประเทศไทย
พันธุกรรม - มีประวัติครอบครัวสายตรงเป็นโรคนี้ ก็มีโอกาสสูงที่จะเป็นได้
อาหาร - อาจสัมพันธ์กับการกิน ซึ่งมะเร็งชนิดนี้พบมากในผู้ที่บริโภคเนื้อแดงมากๆ เป็นประจำและต่อเนื่องและกินผักผลไม้น้อย

อาการของโรคมะเร็งต่อมลูกหมาก
มะเร็งชนิดนี้ไม่มีอาการแสดงเฉพาะ แต่พอมีข้อสังเกตให้เห็นเบื้องต้น เช่น
ถ่ายปัสสาวะลำบาก ต้องออกแรงเบ่งปัสสาวะนาน
ปัสสาวะไม่พุ่ง แสบ และเจ็บปวดเวลาถ่ายปัสสาวะ รู้สึกเหมือนปัสสาวะไม่สุด
ปัสสาวะถี่ ในบางรายอาจมีเลือดปนออกมาด้วย
อย่างไรก็ตามข้อสังเกตเบื้องต้นนี้ มีอาการคล้ายกับโรคต่อมลูกหมากโต หรือโรคติดเชื้อทางเดินปัสสาวะ จึงควรปรึกษาแพทย์เพื่อความแน่ใจ และป้องกันได้ทันท่วงที

การตรวจคัดกรองมะเร็งต่อมลูกหมาก
ตรวจทางทวารหนัก โดยแพทย์จะใช้นิ้วสอดเข้าไป คลำดูต่อมลูกหมากว่ามีความผิดปกติหรือไม่
ตรวจอัลตร้าซาวด์ต่อมลูกหมากผ่านทางทวารหนัก
ตรวจเลือดหาค่าสารมะเร็งที่เรียกว่า PSA
ตัดชิ้นเนื้อส่งตรวจพยาธิวิทยา

การรักษามะเร็งต่อมลูกหมาก
การรักษามะเร็งต่อมลูกหมากประกอบด้วย
การผ่าตัด
การรักษาด้วยรังสี
การรักษาด้วยฮอร์โมน
และการรักษาด้วยเคมีบำบัด
ทั้งนี้การเลือกขั้นตอนในการรักษาขึ้นอยู่กับระยะของโรค ปัจจัยเสี่ยงต่างๆ
ส่วนผู้ป่วยที่อยู่ในกลุ่มความเสี่ยงต่ำ การรักษาที่เหมาะสมจะเป็นการรักษาเฉพาะที่ได้แก่ การผ่าตัดต่อมลูกหมากหรือการใช้รังสีรักษาเฉพาะที่ต่อมลูกหมากซึ่งอาจจะเป็นการฉายรังสี หรือการฝังแร่
ในขณะที่ผู้ป่วยที่มีการลุกลามมีปัจจัยเสี่ยงมากขึ้น นอกจากการรักษาเฉพาะที่ที่ต่อมลูกหมากแล้ว อาจต้องพิจารณาการรักษาในบริเวณข้างเคียงหรือทำการรักษาทั้งระบบร่วมด้วย ซึ่งการรักษาบริเวณข้างเคียง ได้แก่ การผ่าตัดต่อมน้ำเหลืองบริเวณอุ้งเชิงกราน หรือการฉายรังสีคลุมบริเวณอุ้งเชิงกราน การรักษาทั้งระบบได้แก่ การรักษาด้วยการลดฮอร์โมนเพศชาย หรือการใช้ยาเคมีบำบัด อย่างไรก็ตามหากตรวจคัดกรองมะเร็งเป็นประจำก็จะสามารถรักษาตั้งแต่เนิ่นๆ ดีกว่ามารู้ทีหลังเมื่อสายไปแล้ว
มะเร็งต่อมลูกหมาก ส่วนใหญ่จะเกิดกับผู้ชายสูงอายุ ตั้งแต่ประมาณอายุ 60 ปีขึ้นไป พบเป็นอันดับ 2 ของมะเร็งในผู้ชายทั้งหมดรองจากมะเร็งปอด
1.สาเหตุ
-สาเหตุแม้จะยังหาสาเหตุที่แน่นอนในการเกิดมะเร็งไม่ได้ แต่มีปัจจัยที่เกี่ยวข้องคือ
1.1 อายุ ยิ่งอายุมากยิ่งมีโอกาสเกิดโรคได้สูง
1.2 เชื้อชาติ พบในคนแอฟริกันมากกว่าคนผิวขาว จะพบได้น้อยในคนเอเชีย แต่ปัจจุบันพบสูงขึ้นในทั่วทุกมุมโลก
1.3 พันธุกรรม ครอบครัวสายตรงเป็นโรคนี้ ก็มีโอกาสสูงที่จะเป็นโรค
1.4 อาหาร มะเร็งชนิดนี้พบมากในผู้ที่บริโภคเนื้อแดง กินเป็นประจำและต่อเนื่องและกินผักผลไม้น้อย
2.อาการ
-มะเร็งชนิดนี้ไม่มีอาการแสดงเฉพา แต่่มีข้อสังเกตุคือ
2.1.ถ่ายปัสสาวะลำบาก ปัสวะนาน
2.2.ปัสสาวะถี่ อาจมีเลือดปนออกมา
2.3.ปัสสาวะไม่พุ่ง ปัสวะแล้วเจ็บ แสบ เหมือนปัสวะไม่สุด
3.การตรวจคัดกรองมะเร็งต่อมลูกหมาก
-ทำได้โดย ตรวจทางทวารหนัก ตรวจอัลตร้าซาวด์ต่อมลูกหมาก ตรวจเลือดหาค่าสารมะเร็ง ตัดชิ้นเนื้อส่งตรวจพยาธิวิทยา
4.การรักษามะเร็งต่อมลูกหมาก
-สามารถทำได้ตามขั้นตอนดังนี้ การผ่าตัด การรักษาด้วยฮอร์โมน การรักษาด้วยรังสี รักษาด้วยเคมีบำบัด
  ที่ผู้ป่วยที่มีการลุกลามมีปัจจัยเสี่ยงมากขึ้น นอกจากการรักษาเฉพาะที่ที่ต่อมลูกหมากแล้ว อาจต้องพิจารณาการรักษาในบริเวณข้างเคียงหรือทำการรักษาทั้งระบบร่วมด้วย เช่น การผ่าตัดต่อมน้ำเหลืองบริเวณอุ้งเชิงกรา การรักษาด้วยการลดฮอร์โมนเพศชาย หรือการใช้ยาเคมีบำบัด
ศัลยศาสตร์ (ศัลยศาสตร์) - Surgery,อายุรศาสตร์ (อายุรศาสตร์) - Internal Medicine